
 4.8.2020
 BG
 Официален вестник на Европейския съюз
 L 252/1
 РЕГЛАМЕНТ ЗА ИЗПЪЛНЕНИЕ (ЕС) 2020/1147 НА КОМИСИЯТА
 от 31 юли 2020 година
 за предоставяне на разрешение на Съюза за единичния биоцид „ClearKlens product based on IPA“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него,
 като има предвид, че:
 (1)
 На 26 май 2016 г. Diversey Europe Operations B.V. подаде заявление по член 43, параграф 1 от Регламент (ЕС) No 528/2012 за разрешаване на употребата на единичния биоцид „ClearKlens product based on IPA“, спадащ към продуктов тип 2 съгласно описанието в приложение V към посочения регламент, като предостави писмено потвърждение, че компетентният орган на Нидерландия приема да направи оценка на заявлението. Заявлението бе заведено в Регистъра за биоциди под номер на досието BC-HD024462-61.
 (2)
 „ClearKlens product based on IPA“ съдържа пропан-2-ол като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 3 юни 2019 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклад за оценката и заключенията от нея на Европейската агенция по химикали („Агенцията“).
 (4)
 На 17 януари 2020 г. Агенцията представи пред Комисията своето становище (2), проекта за обобщение на характеристиките на биоцида „ClearKlens product based on IPA“ и окончателния доклад за оценката на единичния биоцид в съответствие с член 44, параграф 3 от Регламент (ЕС) No 528/2012.
 (5)
 В становището се стига до заключението, че „ClearKlens product based on IPA“ е „единичен биоцид“ по смисъла на член 3, параграф 1, буква с) от Регламент (ЕС) No 528/2012, че отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцида — отговаря на условията по член 19, параграф 1 от посочения регламент.
 (6)
 На 3 февруари 2020 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцида на всички официални езици на Съюза.
 (7)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за „ClearKlens product based on IPA“.
 (8)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 На дружеството Diversey Europe Operations B.V. се предоставя разрешение на Съюза номер EU-0022128-0000 за предоставяне на пазара и употреба на единичния биоцид „ClearKlens product based on IPA“ в съответствие с обобщението на характеристиките на биоцида, посочено в приложението.
 Разрешението на Съюза е валидно от 24.8.2020 г. до 31.7.2030 г.
 Член 2
 Настоящият регламент влиза в сила на двадесетия ден след деня на публикуването му